钦定古今图书集成/明伦汇编/氏族典/第215卷 > 何源
## 钦定古今图书集成/明伦汇编/氏族典/第215卷 > 何源

按《吴江县志》：“源初名德源，字幼澄，同里人。洪武乙亥
充贡，明年举于乡，会试中乙榜第一，授德州学正。以
荐擢知本州。为政廉明，州人号曰‘赛包家。母丧归，起
为梧州知州，毁淫祠，修学校。寻以诖误，谪交阯镇守。
英国公张辅知其贤，举署交州府学事。交人不知学，
源始教之学。召除吏部考功员外郎，出为郑府右长’”
史，寻改吏部文选郎中，人不敢干以私。正统初，擢江
西布政使。三年入觐。上悯其老，予致仕归。自号“东吴
遗老。”